*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-1531/21

Sarajevo, 07.10.2021. godine

**Z A P I S N I K**

**24.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 27.07.2021. godine**

Sjednica je počela u 10.18 u Hotelu Hills na Ilidži.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Albin Muslić, Nasiha Pozder, Faika Mujanović-Glamočanin, Safer Demirović, Belma Pojskić, Goran Akšamija, Azra Hadžić, Elma Đogić, Stanko Musa, Boro Krišto a kašnjenje je najavio Nijaz Helez.

Prije nego se krenulo s radom, bilo je potrebno izvršiti verificiranje mandata novom zastupniku. Dženana Hodžić ispred Mandatno-imunitetnog povjerenstva dala je dodatno obrazloženje i kazala da je prestao mandat Elemdinu Voloderu i Središnje izborno povjerenstvo dodijelilo je mandat Ramizu Kariću. U raspravi nitko nije sudjelovao, pa je s 77 glasova za, bez glasova protiv i bez suzdržanih glasova, usvojeno izvješće Mandatno-imunitetog povjerenstva i time verificiran mandat novoizabranom zastupniku Ramizu Kariću. Novoizabrani zastupnik dao je svečanu prisegu.

Zapisnik 21. redovite sjednice usvojen je bez primjedbi.

U raspravi o izmjenama i dopunama dnevnoga reda nitko nije sudjelovao.

S 78 glasova za, bez glasova protiv i bez suzdržanih glasova, usvojen je sljedeći:

D N E V N I R E D

1. Informacija Vlade FBiH o epidemiološkoj situaciji Covid-19 s prijedlogom naredbi i preporuka Kriznog stožera Federalnog ministarstva zdravstva,
2. Prijedlog Zakona o roditeljima njegovateljima u FBiH – skraćeni postupak,
3. Prijedlog Zakona o dopuni Zakona o prostornom planiranju i korištenju zemljišta na razini Federacije BiH, predlagatelj: Adnan Efendić – skraćeni postupak,
4. Prijedlog Zakona o izmjenama Zakona o pripadnsoti javnih prihoda u Federaciji BiH – predlagatelj Salko Zildžić i skupina zastupnika – skraćeni postupak,
5. Prijedlog Zakona o izmjenama i dopunama Zakona o mirovinskom i invalidskom osiguranju, predlagatelj: Zijat Mušić – skraćeni postupak,
6. Prijedlog Zakona o reprezantativnosti sindikata i udruga poslodavaca,
7. Nacrt Zakona o izmjenama i dopunama Zakona o ovršnom postupku,
8. Nacrt Zakona o zaštiti od nasilja u obitelji, predlagatelj: Povjerenstvo za jednakopravnost spolova Zastupničkoga doma Parlamenta FBiH,
9. Nacrt Zakona o športskim klubovima u FBiH, predlagatelj: Irfan Čengić,
10. a) Izvješće Parlamentarnog povjerenstva odgovornog za reviziju o izvješćima revizije financijskih izvješća javnih poduzeća, agencija, zavoda i fondova iz nadležnosti Parlamenta FBiH za 2017.,2018. i 2019. godinu;

b) Izvješće Parlamentarnog povjerenstva odgovornog za reviziju o revizorskim izvješćima revidiranih subjekata i korisnika Proračuna FBiH za 2019. godinu,

11. Prijedlog Odluke o davanju suglasnosti na izmjene i dopune financijskog plana

 Zavoda zdravstvenog osiguranja i reosiguranja Federacije BH za 2021. godinu,

 Izmjene i dopune Financijskog plana Federalnog fonda solidarnosti za 2021. godinu

 (Anex I) i Odluku o načinu izvršavanja Rebalansa Financijskog plana Zavoda

 zdravstvenog osiguranja i reosiguranja Federacije BiH za 2021. godinu,

 12.Prijedlog Odluke o prihvaćanju zaduženja po Ugovoru o financiranju između Bosne

 i Hercegovine i Europske investicijske banke (EIB) za realizaciju Projekta gradski

 prijevoz u Sarajevu,

 13. Izvori i imenovanja.

Dogovoreno je da se pređe na rad po točki 2. dnevnoga reda, dok Krizni stožer ne završi zasjedanje, te će se o točki 1. raspravljati nakon stanke.

1. **Prijedlog Zakona o roditeljima njegovateljima u FBiH – skraćeni postupak,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Vlada FBiH dostavila je osam amandmana, koji postaju sastavni dio Prijedloga zakona.

Data je stanka deset minuta.

Nakon stanke, Domu se obratio ministar Vesko Drljača i dao dodatno obrazloženje.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je da 68 glasova za, bez glasova protiv i uz 12 suzdržanih glasova usvojeno.

Na Prijedlog ovog Zakona amandmane su podnijeli: Klub zastupnika DF (tri amandmana), Hajrudin Žilić (tri amandmana), Irfan Čengić, (jedan amandman, koji nije podnesen u roku, te se neće razmatrati), Adnan Efendić (četiri amandmana, koji nisu podneseni u roku, te se neće razmatrati).

U raspravi su sudjelovali: Kenela Zuko, Alma Kratina, Irfan Čengić, Mara Đukić,Sabina Ćudić, Adis Arapović, Sabina Ćudić, te ispred Udruženja roditelja Ines Kavalec i Adnan Dervišević.

Data je stanka 15 minuta.

Nakon stanke, prešlo se na očitovanje o amandmanima. Alma Kratina, ispred Kluba zastupnika DF kazala je da su amandmani Kluba ugrađeni kroz amandmane Vlade FBiH te odustaje od očitovanja. Zastupnik Žilić tražio je očitovanje samo o amandmanu II. Amandman II. Hajrudina Žilića usvojen je s 63 glasa za, bez glasova protiv i s devet suzdržanih glasova. Amandman: U članku 11. dodaje se novi stavak (4) koji glasi:“ U slučaju smrti osobe s invaliditetom, roditelj njegovatelj ostavruje pravo na naknadu troškova ukopa-sahrane umrle osobe na isti način kako je to, drugim zakonima regulirano za djelatnike federalnih organa.“

Sa 74 glasa za, bez glasova protiv i uz jedan uzdržani glas usvojen je Prijedlog Zakona o roditeljima njegovateljima u FBiH.

Klub zastupnika DF predložio je zaključak. S 60 glasova za, bez glasova protiv i s 12 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH obvezuje Vladu FBIH da najkasnije u roku od 90 dana po stupanju na snagu Zakona o roditeljima njegovateljima FBiH a nakon što utvrdi točan broj osoba obuhvaćenih Zakonom izvrši korekciju iznosa plaće roditelja njegovatelja. Korekcija podrazumijeva isključivo povećanja definiranog iznosa, a shodno preostalim planiranim i raspoloživim sredstvima.

1. **Prijedlog Zakona o dopuni Zakona o prostornom planiranju i korištenju zemljišta na razini Federacije BiH, predlagatelj: Adnan Efendić – skraćeni postupak,**

Prijedlog Zakona utvrdio je zastupnik Adnan Efendić i dostavio amandman, koji je postao sastavni dio Prijedloga zakona.

Prijedlog Zakona razmatrala su mjerodavna radna tijela i dostavila izvješća.

Adnan Efendić dao je dodatno obrazloženje.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je usvojeno.

U raspravi je sudjelovala Jasmina Zubić.

S 76 glasova za, bez glasova protiv i bez suzdržanih glasova, usvojen je Prijedlog Zakona o dopuni Zakona o prostornom planiranju i korištenju zemljišta na razini Federacije BiH.

1. **Prijedlog Zakona o izmjenama Zakona o pripadnosti javnih prihoda u Federaciji BIH – predlagatelj Salko Zildžić i skupina zastupnika – skraćeni postupak**,

Prijedlog Zakona utvrdio je Salko Zildžić i skupina zastupnika.
Salko Zildžić dao je dodatno obrazloženje.

Ispred Odbora za ekonomsku i financijsku politiku obrazlagao je Husein Rošić.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je nije usvojeno (40 za, bez glasova protiv i 23 suzdržana), te će se razmatrati u formi nacrta.

U raspravi su sudjelovali: Alma Kratina, Senaid Begić, Elzina Pirić, Dževad Adžem, Mirsad Pindžo, Nihad Čolpa, Miralem Galijašević, Eldin Vrače,Husein Rošić, Adin Hurmović, Mujo Hasić, Zlatko Ercegović, Nedžad Šećić, Damir Mašić, Hamdija Abdić, Mirsad Čamdžić, Asim Kamber, Jasmina Zubić, Adis Arapović i Salko Zildžić.

S 62 glasa za, bez glasova protiv i sedam suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o izmjenama Zakona o pripadnosti javnih prihoda u Federaciji BiH te smatra da može poslužiti kao temelj za izradu prijedloga Zakona.

Zadužuje se predlagatelj da u roku od 60 dana organizira javnu raspravu te da prilikom izrade prijedloga Zakona uzme u obzir sve sugestije, primjedbe i prijedloge iznijete u raspravi kao i one koje su dostavljene ili će biti dostavljene u pisanom obliku.

Klub zastupnika DF predložio je zaključak – Zastupnički dom obvezuje Vladu FBiH da do kraja 2021. godine Zastupničkome domu Parlamenta FBiH ponudi na usvajanje novi Zakona o raspodijeli javnih prihoda, a koji nije usvojen (41 glas za, bez glasova protiv i 22 suzdržana glasa).

Klub zastupnika SDPBiH predložio je zaključak-Zastupnički dom Parlamenta FBiH zadužuje Vladu FBiH da u roku od 90 dana pristupi izradi potpuno novog Zakona o pripadnosti javnih prihoda, kojim bi bili utvrđeni koeficijenti raspodjele između različitih razina vlasti kao i kriterij za raspodjelu koji su se umnogome promijenili u 15 godina od implementiranja ovoga Zakona, nije usvojen (37 za, jedan glas protiv i 28 suzdržanih glasova).

Nihad Čolpa predložio je zaključak – Zastupnički dom Parlamenta BiH obvezuje Vladu FBiH da najkasnije u roku od 90 dana pripremi prijedlog mjera u cilju promjene nepovoljnih odnosa raspodjele neizravnih poreza na razini BiH a koji je do sada bio na štetu Federacije BiH, nije usvojen (47 za, jedan glas protiv i 17 suzdržanih glasova).

Senaid Begić predložio je zaključak – Zastupnički dom Parlamenta FBiH zadužuje Vladu FBiH da u roku od 90 dana pristupi izradi novog Zakona o pripadnosti javnih prihoda FBiH koji bi kao novo zakonsko rješenje o raspodjeli javnih prihoda posebice izmijenio važeće koeficijente raspodjele između Federacije, kantona i jedinica lokalne samoupave i Direkcije za Ceste kao izmjene važećih kriterija za raspodjelu. Prilikom izrade novog zakonskog rješenja Vlada FBiH kao temeljni argument za izradu novog Zakona treba uvažiti činjenicu da je trenutno važeći Zakon o pripadnosti javnih prihoda FBiH donesen prije 15 godina, uz tek simbolične izmjene u odnosu na izvorni tekst Zakona iz lipnja 2006. godine, a što nije usvojeno (25 za, jedan glas protiv i 33 suzdržana glasa).

Stanka 15 minuta.

Nakon stanke, na rad se oprešlo po točki 1. dnevnoga reda.

1. **Informacija Vlade FBiH o epidemiološkoj situaciji Covid-19 sa prijedlogom mjera i naredbi i preporuka Kriznog stožera Federalnog ministarstva zdravstva,**

Informaciju na dan 12.07.2021. i 26.07.2021. dostavila je Vlada FBiH.

Informaciju su razmatrala mjerodavna radna tijela i dostavila izvješća.

Ispred Vlade FBiH dodatno obrazloženje dala je Snježana Bodnaruk.

U raspravi je sudjelovala Alma Kratina.

Zastupničkinički dom Parlamenta FBiH primio je na znanje Informaciju Vlade FBiH o epidemiološkoj situaciji Covid-19 sa prijedlogom mjera i naredbi i preporuka Kriznog stožera Federalnog ministarstva zdravstva.

1. **Prijedlog Zakona o izmjenama i dopunama Zakona o mirovinskom i invalidskom osiguranju, predlagatelj: Zijat Mušić – skraćeni postupak,**

Prijedlog Zakona utvrdio je zastupnik Zijat Mušić.

Prijedlog Zakona razmatrala su mjerodavna radna tjela i dostavila izvješća.

Zijat Mušić dao je dodatno obrazloženje.

Ispred Vlade FBiH obrazloženje je dao ministar Vesko Drljača.

Ispred Odbora za braniteljska i invalidska pitanja obrazlagao je Dževad Adžem.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je sa75 glasova za, bez glasova protiv i s dva suzdržana glasa usvojeno.

U raspravi je sudjelovao Hasan Muratović.

S 74 glasa za, bez glasova protiv i bez suzdržanih glasova, usvojen je Prijedlog Zakona o izmjenama i dopunama Zakona o mirovinskom i invalidskom osiguranju.

1. **Prijedlog Zakona o reprezantativnosti sindikata i udruga poslodavaca,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Nacrt ovog Zakona usvojen je na 7. redovitoj sjednici Zastupničkoga doma Parlamenta FBiH, održanoj 29.10.2019. godine.

Na prijedlog ovog Zakona amandmane su podnijeli: Samira Begić i Zlatko Ercegović (jedan amandman), Irfan Čengić (devet amandmana, koji nisu dostavljeni u roku te se neće razmatrati), Elzina Pirić (pet amandmana, koji nisu dostavljeni u roku te se neće razmatrati).

U raspravi su sudjelovali: Zlatko Ercegović i Samira Begić.

Amandman zastupnika Zlatka Ercegovića i Samire Begić Vlada FBiH nije prihvatila, te su se zastupici o njima očitovali.

S 51 glasom za, bez glasova protiv i s 11 suzdržanih glasova, usvojen je amandman zastupnika Zlatka Ercegovića i Samire Begić. Amandman: Mijenja se članak 7., na način da se u članku 7. dodaje novi stavak (3) koji glasi:“ Reprezentativnim sindikatom za jedno ili više područja, odnosno oblasti djelatnosti na području kantona, smatra se sindikat kantona koji je udružen u sindikat iz članka 7. stavak 1. ovog Zakona koji u svom sastavu ima sindikate s područja svih deset kantona u Federaciji BiH, a reprezentativnim sindikatom kod poslodavaca koji se smatraju svi organizacioni dijelovi tog sindikata kantona.“

S 67 glasova za, bez glasova protiv i bez suzdržanih glasova, usvojen je Prijedlog Zakona o reprezantativnosti sindikata i udruga poslodavaca.

**7.Nacrt Zakona o izmjenama i dopunama Zakona o ovršnom postupku,**

Nacrt Zakona utvrdila je Vlada FBiH.

Nacrt Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dao je Damir Šapina.

U raspravi je sudjelovala Adisa Kokić-Hinović.

S 59 glasova za, bez glasova protiv i bez uzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o izmjenama Zakona o ovršnom postupku te smatra da može poslužiti kao temelj za izradu prijedloga Zakona.

Zadužuje se predlagatelj da prilikom izrade prijedloga Zakona uzme u obzir sve sugestije, primjedbe i prijedloge iznijete u raspravi, kao i one koje su dostavljene ili će biti dostavljene u pisanom obliku.

**8.Nacrt Zakona o zaštiti od nasilja u obitelji,**

 **predlagatelj: Povjerenstvo za jednakopravnost spolova Zastupničkoga**

 **doma Parlamenta FBiH,**

Nacrt Zakona utvrdilo je Povjerenstvo za jednakopravnost spolova Zastupničkoga doma Parlamenta FBiH.

Nacrt Zakona razmatrala su mjerodavna radna tijela i dostavila izvješća.

Ispred Povjerenstva obrazlagala je Meliha Bijedić.

Ispred Vlade FBiH obrazlagao je ministar Vesko Drljača.

Ispred Povjerenstva za zaštitu ljudskih prava i sloboda obrazlagala je Miomirka Melank.

U raspravi su sudjelovali: Alma Kratina, Suad Kaknjo, Ilijana Dronjić, Matea Cakalin, Kenela Zuko i Asim Kamber.

S 55 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o zaštiti od nasilja uobitelji, te smatra da može poslužiti kao temelj za izradu prijedloga Zakona.

Zadužuje se predlagatelj da organizira i provede javnu raspravu u trajanju od 60 dana.

Zadužuje se predlagatelj da prilikom izrade prijedloga Zakona uzme u obzir sve sugestije, primjedbe i prijedloge iznijete u raspravi kao i one koje su dostavljene ili će biti dostavljene u pisanom obliku.

**9. Nacrt Zakona o športskim klubovima u FBiH**

 **predlagatelj: Irfan Čengić**

Nacrt Zakona utvrdio je zastupnik Irfan Čengić.

Nacrt Zakona razmatrala su mjerodavna radna tijela i dostavila izvješća.

U raspravi je sudjelovao Marijan Klaić.

S 45 glasova za, bez glasova protiv i 10 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o športskim klubovima

u FBiH, te smatra da može poslužiti kao temelj za izradu prijedloga Zakona.

Zadužuje se predlagatelj da prilikom izrade prijedloga Zakona uzme u obzir sve sugestije, primjedbe i prijedloge iznijete u raspravi kao i one koje su dostavljene ili će biti dostavljene u posanom obliku.

1. **a) Izvješće Parlamentarnog povjerenstva odgovornog za reviziju o izvješćima revizije financijskih izvješća javnih poduzeća, agencija, zavoda i fondova iz nadležnosti Parlamenta FBiH za 2017.,2018. i 2019. godinu;**

 **b) Izvješće Parlamentarnog povjerenstva odgovornog za reviziju o**

 **revizorskim izvješćima revidiranih subjekata i korisnika Proračuna FBiH**

 **za 2019.godinu,**

Parlamentarno povjerenstvo odgovorno za reviziju dostavilo je Izvješće.

Ispred Povjerenstva obrazloženje je dao Ivica Pavković.

Ispred Ureda za reviziju obrazlagao je generalni revizor Dževad Nekić.

U raspravi su sudjelovali: Elvir Karajbić, Alma Kratina, Miomirka Melank, Jelka Milićević i Sabina Ćudić.

S 65 glasova za, bez glasova protiv i bez suzdržanih glasova Zastupnički dom zaključkom je prihvatio Izvješće o reviziji s zaključcima Parlamentarnog povjerenstva odgovornog za reviziju koji su bili predmet javnih saslušanja Parlamentarnog povjerenstva odgovornog za reviziju i obvezuje revidirane subjekte da pristupe otklanjanju pojedinačnih nedostataka utvrđenih u izvješćima.

1. **Prijedlog Odluke o davanju suglasnosti na izmjene i dopune financijskog plana Zavoda zdravstvenog osiguranja i reosiguranja Federacije BH za 2021. godinu,**

 **Izmjene i dopune Financijskog plana Federalnog fonda solidarnosti za**

 **2021. godinu (Anex I) i Odluku o načinu izvršavanja Rebalansa**

 **Financijskog plana Zavoda zdravstvenog osiguranja i reosiguranja**

 **Federacije BiH za 2021. godinu,**

Prijedlog Odluke dostavila je Vlada FBIH.

Prijedlog Odluke razmatrala su mjerodavna rada tijela i dostavila izvješća.

Ispred Zavoda dodatno obrazloženje dala je Vlatka Martinović.

U raspravi je sudjelovala Mara Đukić.

S 66 glasova za, bez glasova protiv i bez suzdržanih glasova, usvojen je PrijedlogOdluke o davanju suglasnosti na izmjene i dopune financijskog plana Zavoda zdravstvenog osiguranja i reosiguranja Federacije BH za 2021. godinu, Izmjene i dopune Financijskog plana Federalnog fonda solidarnosti za 2021. godinu (Anex I) i Odluku o načinu izvršavanja Rebalansa Financijskog plana Zavoda zdravstvenog osiguranja i reosiguranja Federacije BiH za 2021. godinu.

1. **Prijedlog Odluke o prihvaćanju zaduženja po Ugovoru o financiranju između Bosne i Hercegovine i Europske investicijske banke (EIB) za realizaciju Projekta gradski prijevoz u Sarajevu,**

Prijedlog Odluke dostavila je Vlada FBiH.

Prijedlog Odluke razmatrala su mjerodavna rada tijela i dostavila izvješća.

U raspravi nitko nije sudjelovao.

S 62 glasa za, bez glasova protiv i bez suzdržanih glasova, usvojen je Prijedlog Odluke o prihvaćanju zaduženja po Ugovoru o financiranju između Bosne i Hercegovine i Europske investicijske banke (EIB) za realizaciju Projekta gradski prijevoz u Sarajevu.

1. **Izbori i imenovanja**

Povjerenstvo za izbor i imenovanje na svojoj sjednici održanoj 26.07.2021. godine razmatralo je Prijedlog Odluke o izmjeni Odluke o izboru predsjednika, zamjenika predsjednika i članova radnih tijela Zastupničkoga doma Parlamenta FBiH i Prijedlog Odluke o izmjeni Odluke o izboru članova u Parlamentarno povjerenstvo odgovorno za reviziju.

Ispred Povjerenstva Mladen Bošković dao je dodatno obrazloženje, te kazao da je na prijedlog Kluba SBB umjesto zastupnika Adisa Arapovića u Odboru za ekonomsku i financijsku politiku predložen Mirsad Kacila, i u Parlamentarnom povjerenstvu odgovornom za reviziju umjesto Adisa Arapovića predložen je Mirsad Kacila.

U raspravi nitko nije sudjelovao.

S 59 glasova za, bez glasova protiv i bez uzdržanih glasova, usvojena je Odluka o izboru predsjednika, zamjenika predsjednika i članova radnih tijela Zastupničkoga doma Parlamenta FBiH.

S 57 glasova za, bez glasova protiv i bez suzdržanih glasova, usvojena je Odluka o izmjeni Odluke o izboru članova u Parlamentarno povjerenstvo odgovorno za reviziju.

Predsjedatelj je zaključio rad 24. redovite sjednice u 19.20.

Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović